מדריכים | מלקטת | עמוד 2
טיפ בסיסי: iOS: קיצוץ וידאו
מרץ 4, 2013 iOS, טיפים, מדריכיםiOS, טיפ-בסיסיRachelMelaketet
אם צילמתם וידאו במכשיר ה-iOS שלכם ואתם מעוניינים לחתוך אותו (בהתחלה או בסוף), אתם יכולים לעשות זאת בעזרת אפליקציית התמונות המובנית.
צילומי מסך: חיתוך וידאו באייפון.
קיצוץ וידאו (Trim)
– תפתחו את אפליקציית התמונות המובנית.
– תבחרו את הוידאו אותו אתם רוצים לקצץ.
– תלחצו על קצה הטיימליין (מהכיוון הרצוי) ותמשכו את הקצה פנימה. (אם אתם לא רואים את הטיימליין, תלחצו על הוידאו לחיצה קלה).
– אחרי שתגיעו לתוצאה הרצויה, תלחצו על כפתור "חתוך" – כאן תוכלו לקבוע האם לשמור את הוידאו המקוצץ בתור וידאו חדש, או לקצץ את הוידאו המקורי.
נבדק על iOS 6.1.2.
טיפ בסיסי: צילום פנורמי עם האייפון (כאן).
טיפ בסיסי: דברים שאפשר לעשות עם האוזניות של האייפון
דצמבר 18, 2012 iOS, אייפון, טיפים, מדריכיםiOS, iPhone, טיפ, טיפ-בסיסי, מדריכיםRachelMelaketet
האוזניות המסופקות עם האייפון מצוידות בשלט ומיקרופון. בעזרת השלט ניתן, בין היתר: לשלוט על עוצמת הקול, לענות לטלפון, לסיים שיחה, להפעיל את סירי ועוד.
צילום: Apple EarPods with Remote and Mic.
דברים שאפשר לעשות עם האוזניות של האייפון
1. להגביר / להנמיך את עוצמת הקול: לחיצה על הכפתור העליון (פלוס) מגבירה, לחיצה על הכפתור התחתון (מינוס) מנמיכה.
2. להפסיק / להתחיל לנגן (Pause / Play) שיר: לחיצה על הכפתור האמצעי.
3. מעבר לשיר הבא: לחיצה כפולה על הכפתור האמצעי.
4. חזרה לשיר הקודם: לחיצה משולשת על הכפתור האמצעי.
5. הרצת שיר קדימה (Fast Forward): שתי לחיצות על הכפתור האמצעי, הלחיצה השנייה צריכה להיות ארוכה יותר – היא זאת שקובעת עד כמה קדימה אתם מריצים את השיר.
6. הרצת שיר אחורה (Rewind): שלוש לחיצות על הכפתור האמצעי, הלחיצה השלישית צריכה להיות ארוכה יותר – היא זאת שקובעת עד כמה אחורה אתם מריצים את השיר.
7. לענות לשיחת טלפון: לחיצה על הכפתור האמצעי בזמן בו האייפון מצלצל תענה לטלפון, לחיצה בזמן שיחה תנתק את השיחה.
8. התעלמות משיחת טלפון: לחיצה ארוכה על הכפתור האמצעי.
9. צילום: לחיצה על כפתור הפלוס בזמן שאפליקציית המצלמה פתוחה.
10. הפעלת סירי: לחיצה ארוכה על הכפתור האמצעי (בהנחה שהאייפון שלכם תומך בסירי).
חשוב לציין, ניתן לרכוש את האוזניות בנפרד (שם דגם: Apple EarPods with Remote and Mic).
נבדק על אייפון 5 + iOS 6.0.1 (אמור לעבוד במערכות קודמות / אייפונים ישנים יותר).
מבוסס, בין היתר, על CNET (כאן).
מק: PDF: חתימה על קבצים
דצמבר 10, 2012 טיפים, מדריכים, מקטיפ, מדריכים, מקRachelMelaketet
בעזרת תוכנת Preview, המובנית במק, ניתן לחתום על קבצי PDF. החומרים הדרושים: מצלמה מובנית (או מצלמה הנתמכת ע"י המק שלכם) ונייר לבן המכיל את החתימה (הרצויה) בעט כהה.
צילום מסך: יצירת חתימה ב- Preview.
1.תפתחו את ההעדפות של תוכנת Preview (בחירה ב-Preferences מתפריט Preview).
2.תבחרו ב-Signatures (בחלק העליון של החלון).
3.תלחצו על כפתור Create Signature (אם כבר יצרתם חתימה בעבר, תלחצו על כפתור הפלוס).
4.תציגו חתימה (כהה) על נייר לבן מול המצלמה (תקפידו שהחתימה ממוקמת על הקו הכחול).
5.כשהחתימה ממוקמת במקום הנכון תקליקו על כפתור Accept. זהו, החתימה שלכם נמצאת בתוכנה.
שימוש בחתימה
1.כאשר אתם נימצאים בקובץ PDF, תקליקו על הכפתור המעוצב בצורת עיפרון (בחלקו העליון של החלון), בסרגל הכלים שיפתח תקליקו על כפתור Signature (המעוצב בצורת S).
2.תקליקו במקום בו אתם רוצים למקם את החתימה (ניתן לשנות מיקום גם אחרי ההתמקמות הראשונית) ותגדילו / תקטינו לגודל המתאים. זהו, עכשיו אתם יכולים לשמור ולהשתמש בקובץ כרצונכם.
חשוב לציין, ניתן לשמור מספר חתימות בתוך Preview ולהשתמש בהן בשעת הצורך.
נבדק על 10.8.2 (אמור לעבוד בצורה דומה גם על Lion).
Preview: הוספת בועות קומיקס לתמונה (כאן).
מק: קיצורים לספוטלייט
נובמבר 5, 2012 מדריכים, מדריכים: מק, מק, קיצוריםמדריכים, מק, קיצוריםRachelMelaketet
אמנם הספוטלייט (Spotlight) הוא לא פיצ'ר חדש ונוצץ, אבל הוא בהחלט התייעל במערכות האחרונות. ישנם מספר קיצורים שעשויים לייעל את השימוש שלכם בספוטלייט ואולי אפילו לגרום לכם לגלות אותו מחדש.
מזניק את תוכנת המילון המובנית עם תוכן שדה החיפוש (עובד רק אם התוכן קיים במילון).
מראה את פירוש המילון לתוכן שדה החיפוש בחלון Quick Look, אם אין פירוש במילון, הקיצור מזניק חלון Quick Look המציג את התוצאה הראשונה בחיפוש. (אצלי הוא גם משמיע צליל מערכת).
מזניק את ויקיפדיה (בתוך תוכנת המילון המובנית).
חיפוש תוכן שדה החיפוש באינטרנט (אצלי נפתח ספארי והחיפוש נערך בגוגל).
הצגת הקובץ הנבחר (בספוטלייט) בפיינדר. ניתן להגיע לאותה תוצאה ע"י לחיצת עכבר על הקובץ הנבחר תוך כדי החזקת מקש Command.
הזנקת התוצאה הראשונה בספוטלייט.
פתיחת הקובץ הנבחר (ניתן במקום ללחוץ על מקש Enter או סתם לחיצת עכבר על הקובץ הנבחר).
פתיחת חלון האינפורמציה של הקובץ הנבחר.
נבדק על 10.8.2.
קרדיט קיצורים: Mac OS X Hints.
אם אתם מקיסטים חדשים או סתם רוצים להיזכר, זיו קיטרו כתב מדריך לספוטלייט בווינט (כאן).
מק: קיצורי מקשים שהייתי לוקחת איתי לאי בודד (כאן).
CheatSheet: הצגת קיצורים במק (כאן).
Preview: הוספת בועות קומיקס לתמונה
אוקטובר 7, 2012 טיפים, מדריכים, מקטיפ, טיפ-בסיסי, מקRachelMelaketet
אם אתם מעוניינים להוסיף בועות קומיקס לתמונות, ואין לכם תוכנת קומיקס ייעודית, תוכנת Preview (המסופקת עם OS X) מספקת כלים בסיסיים לצורך ביצוע המשימה.
צילום מסך: הוספת בועות קומיקס ב-Preview.
הוספת בועות קומיקס ב-Preview
1. תפתחו תמונה / מסמך בתוכנת Preview (ממוקמת בתיקיית התוכנות).
2. תלחצו על כפתור “Show Edit Toolbar” (הכפתור המעוצב בצורת עיפרון).
3. תבחרו בבועת הקומיקס הרצויה ותגררו את סמן העכבר על התמונה.
4. הקלקה בתוך הבועה תאפשר לכם להוסיף טקסט, משום מה לא ניתן ליישר את הטקסט לימין – אפשר לפתור את הבעייה (באופן חלקי) ע"י כתיבת טקס לחוד (לחיצה על כפתור הטקסט) ולאחר מכן לגרור את הטקסט לתוך הבועה ולמקם במיקום הרצוי.
מבוסס על OSXDaily.
טיפ בסיסי: מק: Preview: המרת פורמטים של תמונות (כאן).
אריה הרים: טיפ בסיסי: Gatekeeper
אוגוסט 8, 2012 טיפים, מדריכים, מדריכים: מק, מקאריה הרים, טיפ, טיפ-בסיסי, מדריכים, מקRachelMelaketet
לפי אפל, מערכת ההפעלה אריה הרים מאובטחת יותר מקודמותיה. אחד מאמצעי האבטחה הבולטים ביותר באריה הרים הוא Gatekeeper, פיצ'ר אבטחה המאפשר למשתמש למנוע פתיחת תוכנות ממקורות לא רצויים.
צילום מסך: העדפות Gatekeeper.
העדפות Gatekeeper נמצאות בהעדפות המערכת בתוך העדפות Security & Privacy תחת לשונית General. בהעדפות של Gatekeeper תוכלו לקבוע לאיזה תוכנות מותר להיפתח במק שלכם, תוכלו לבחור בין שלוש אפשרויות:
– תוכנות שהורדו / נקנו מהאפסטור למק.
– תוכנות שהורדו / נקנו מהאפסטור למק + מפתחים רשומים.
– תוכנות שהורדו / נקנו מכל מקור שהוא.
במידה ותבחרו באחת משתי האפשרויות הראשונות, בפעם הראשונה שתפתחו תוכנה, שלא מתאימה להעדפות שלכם, תקדם את פניכם הודעת אזהרה. אם בכל זאת תרצו לפתוח את התוכנה תוכלו לעשות זאת ע"י בחירה בפתיחה דרך תפריט עכבר ימני.חשוב לציין, תוכנות שכבר פתחתם בעבר, ואינן מתאימות להעדפות Gatekeeper שקבעתם, לא תושפענה מההגבלות החדשות. במילים פשוטות, ההעדפות של Gatekeeper תקפות רק על תוכנות שאתם פותחים בפעם הראשונה.
סרטון הדגמה קצר מבית היוצר של מקוורלד אתם יכולים למצוא כאן.
תחקיר מיוחד: אריה הרים: Notes
יולי 30, 2012 טיפים, מדריכים, מדריכים: מק, מקאריה הרים, מדריכים, מקRachelMelaketet
תוכנת Notes (פתקים) היא סוג של פנקס מעוצב. Notes מאפשרת, בין היתר: כתיבת טקסט מעוצב, הוספת תמונות וקישורים וסנכרון עם תוכנת הפתקים של האייפון. עיקר הקסם של התוכנה הוא בפשטותה.
צילום מסך: Notes.
פונטים ופרמוט טקסט
ישנם שלושה פונטים שהם ברירת המחדל של התוכנה (Noteworthy, Marker Felt, ו-Helvetica) – פתקים חדשים נפתחים רק עם אחד מהם (לפי בחירתכם). אחרי יצירת פתק חדש ניתן לבחור כל פונט הקיים במערכת דרך מנהל הפונטים המובנה במערכת:
Format – Font – Show Fonts
בנוסף, ניתן ליצור רשימות, לסגנן טקסט ועוד.
ניתן להוסיף קישורים חיים: גרירת כתובת משורת הכתובת של הדפדפן (להקפיד לגרור מהאייקון שבשורת הכתובת).
נהול פתקים
על מנת ליצור פתק חדש תצטרכו ללחוץ על כפתור הפלוס בחלק התחתון של החלון האמצעי של התוכנה. אם אתם רוצים לוודא שהפתק יווצר בחשבון ספציפי: תלחצו Notes תחת שם החשבון הרצוי (בחלק השמאלי של חלון התוכנה) ולאחר מכן על כפתור הפלוס בחלק התחתון של החלון האמצעי של התוכנה. כמו כן ניתן ליצור תיקיות: מעבר עם סמן העכבר מעל החשבון הרצוי (בחלק השמאלי של חלון התוכנה) ולחיצה על כפתור הפלוס (שיופיע כאשר סמן העכבר יהיה מעל שם החשבון).
למרות האופי הפינקסי של התוכנה היא תומכת במסך מלא.
הצגת פתקים בחלון נפרד
ניתן לתלוש פתקים ולהציגם בחלון נפרד: הקלקה כפולה על שם הפתק בחלון התוכנה (בחלקו האמצעי של החלון).
ניתן לסנכרן פתקים שנוצרו בתוכנת Notes עם האייפון באמצעות iCloud או חשבונות נתמכים אחרים (לדוגמא: ג'ימייל). הפתקים המסונכרנים מופיעים בתוכנת פתקים באייפון – במערכות קודמות הסנכרון התבצע בין תוכנת מייל במק לתוכנת הפתקים באייפון. חשוב לציין, לא חייבים לסנכרן, אפשר ליצור פתקים מקומיים: בחירה ב-Notes תחת הכותרת On My Mac ולאחר מכן לחיצה על כפתור הפלוס בחלק התחתון של החלון האמצעי.
הוספת תמונות וקבצים
ניתן להוסיף תמונות וקבצים ע"י גרירתם לתוך התוכנה. חשוב לציין, בשלב זה קבצים מצורפים לא מסתנכרנים עם האייפון, אבל יש שומר מקום בדמותו של איור של אטב משרדי (אני מניחה שבעתיד אפשר יהיה לסנכרן תמונות).
ניתן לשתף את תוכנם של הפתקים, בין היתר, במייל ו-Messages.
מקוורלד הכין סרטון קצר המדגים את היכולות של Notes (כאן).
בסך הכל עובד לא רע, אבל אל תסתמכו על סנכרון תמונות: לפחות פעמיים נעלמו לי תמונות בפתקים (אני מניחה שזה קשור לחוסר תאימות עם האייפון – ייפתר כנראה בעדכוני המערכת הקרובים של האייפון).
טיפ בסיסי: PDF + iBooks
מאי 17, 2012 iOS, טיפים, מדריכיםiOS, טיפ, טיפ-בסיסי, מדריכיםRachelMelaketet
אפליקציית iBooks, מבית אפל, ידועה בעיקר בתור חנות ספרים (וקורא ספרים שנקנו בחנות), אבל יש לה גם שימושים נוספים, לדוגמא: אם אתם מעוניינים לקרוא קבצי PDF במכשיר ה-iOS שלכם, אתם יכולים לעשות זאת, בין היתר, בעזרת iBooks.
צילומי מסך: iBooks.
הכנסת קובץ PDF ל-iBooks דרך אייטיונס
1.תפתחו את אייטיונס.
2.תקליקו על Books (ממוקמם בצידו השמאלי העליון של חלון התוכנה).
3.מתפריט File תבחרו ב-Add to Libaray, ולאחר מכן תבחרו בקובץ הרצוי.
4.על מנת להכניס את קובץ ה-PDF ל-iBooks אתם צריכים לסנכרן את מכשיר ה-iOS שלכם עם אייטיונס. לפני הסנכרון, תבחרו את מכשיר ה-iOS באייטיונס (ממוקמם בצידו השמאלי של חלון התוכנה), ותבדקו שקובץ ה-PDF מסומן ב-V תחת קטגוריית Books.
צילום מסך: סנכרון ספרים באייטיונס.
במידה ותרצו להפסיק לסנכרן את הקובץ עם מכשיר ה-iOS שלכם (במילים אחרות: למחוק אותו מ-iBooks), פשוט תורידו את ה-V מהקובץ הרצוי. דרך נוספת למחיקת קובץ PDF מ-iBooks (דרך אפליקציית iBooks): לחיצה על כפתור "עריכה", ולאחר מכן בחירה בקובץ הרצוי, ולחיצה על כפתור "מחיקה".
בנוסף, ניתן לפתוח קבצי PDF מאפליקציית Mail (ואפליקציות נתמכות נוספות) ב-iBooks: תפתחו את ה-PDF בתוך אפליקציית מייל, ותבחרו ב: "פתח ב-iBooks" מהתפריט שייפתח אחרי שתלחצו על כפתור הפעולות (הכפתור עם החץ המעוגל).
iBooks באפסטור (כאן).
נבדק על iOS 5.1 (באייפון).
iBooks 2.1.1.